	 	

PANEVĖŽIO RAJONO SAVIVALDYBĖS TARYBA 

SPRENDIMAS
  DĖL BIUDŽETINIŲ ĮSTAIGŲ VALOMŲ PATALPŲ VIDAUS IR LAUKO PLOTŲ NORMATYVŲ NUSTATYMO

2017 m. gegužės 4  d. Nr. T-95
Panevėžys

	Vadovaudamasi Lietuvos Respublikos vietos savivaldos įstatymo 16 straipsnio 4 dalimi,          18 straipsnio 1 dalimi ir Lietuvos Respublikos biudžetinių įstaigų įstatymo 4 straipsnio 3 dalies                 7 punktu, Savivaldybės taryba n u s p r e n d ž i a: 
	 1. Nustatyti biudžetinių įstaigų valomų patalpų vidaus ir lauko plotų normatyvus:
	1.1. valomas patalpų vidaus plotas vienai pareigybei – 750 kv. metrų;
	1.2. valomas lauko plotas vienai pareigybei – 4 500  kv. metrų (vasaros ir žiemos normų vidurkis).
	2. Valomų patalpų vidaus ir  lauko plotų perskaičiavimo koeficientai:
	2.1. kabinetai, klasės, koridoriai, rūbinės, biblioteka, valgyklos salė – 1, iš jų  patalpoms, naudojamoms 3 ir mažiau kartų per savaitę, – 0,25, kabinetai, kuriuose mokosi klasės, turinčios 20 ir daugiau mokinių, – 1,3;
	2.2. aktų, posėdžių salės – 0,25;
	2.3. sporto, choreografijos salės – 1, sporto salės, naudojamos ilgiau kaip 8 val. per dieną, – 1,5; ikimokyklinio ugdymo įstaigų ir mokyklų-darželių salės –1,5;
	2.4. laiptai, dirbtuvės, technologijų klasės – 1,5;
	2.5. pagalbinės patalpos (kabinetų paruošiamieji kambariai, sandėliai), archyvai, muziejai, šiluminiai punktai, rūsiai ir kitos ne kiekvieną dieną naudojamos patalpos – 0,2;
	2.6. suolai, lentos, palangės, langai – 0,25;
	2.7. virtuvės patalpos, dušai, tualetai – 3;
	2.8. gatvės, šaligatviai, aikštynai, kiemai:
	2.8.1. asfaltuota danga, plytelės, trinkelės, guminė danga – 1;
	2.8.2. akmenų arba skaldos danga – 0,75;
	2.8.3. negrįsta danga – 0,4;
	2.9. žalia veja, gėlynai – 0,2;
	2.10. lauko laiptai – 1,5.
 	3. Nustatant patalpų vidaus ir lauko plotų valytojų (kiemsargių) pareigybių skaičių, taikyti gautų pareigybių vienetų apvalinimą:
	3.1. 0,13 – 0,37 apvalinama į 0,25 pareigybės;
	3.2. 0,38 – 0,62 apvalinama į 0,5 pareigybės;
	3.3. 0,63 – 0,86 apvalinama į 0,75 pareigybės;
	3.4. 0,87 – 1,12 apvalinama į 1,0 pareigybės.
	4. Pripažinti netekusiu galios Savivaldybės tarybos 2011 m. sausio 26 d. sprendimą Nr. T-10 „Dėl biudžetinių įstaigų patalpų valytojų ir kiemsargių valomų plotų normatyvų patvirtinimo“.
	5. Sprendimas įsigalioja 2017 m. rugsėjo 1 d.
	Šis sprendimas gali būti skundžiamas Lietuvos Respublikos administracinės bylų teisenos įstatymo nustatyta tvarka.

